


Književnost i stvaralaštvo: Sanja Lovrenčić, Kad je rijeka postala žuta

Jezik i komunikacija: Stvaralačko prepričavanje



**Hrvatski jezik - Nastava na daljinu**

Razred: peti

Broj sati nastave: 3

Nastavne jedinice: integracija književnoga ulomka Sanje Lovrenčić, *Kad je rijeka postala žuta* i Stvaralačkoga prepričavanja

**Nakon učenja udžbeničkih jedinica *učenik:***

* komentira i obrazlaže vlastito razumijevanje književnoga teksta
* izražava vlastiti doživljaj književnoga teksta
* prepoznaje temeljna obilježja proznoga teksta, uočava strukturu proznoga teksta i tijek radnje
* primjenjuje različite govorne činove i pripovijeda kronološki
* definira pojam *stvaralačko prepričavanje*
* izdvaja obilježja stvaralačkoga prepričavanja
* samostalno uvoditi nove pojedinosti – likove ili događaj, a potom i likove i događaje u stvaralačko prepričavanje.

Dragi učeniče, draga učenice,

pažljivo čitaj upute u zadatcima. Aktivnosti su planirane za 3 nastavna sata. Tako ih i raspodijeli. Planiraj vrijeme za svaku pojedinu aktivnost. Obavljene zadatke pošalji svojemu učitelju / svojoj učiteljici na dogovoreno mjesto i u dogovoreno vrijeme kad završiš sve aktivnosti.

**REZULTATI UČENJA**

Udžbeničke jedinice Sanja Lovrenčić, *Kad je rijeka postala žuta* i Stvaralačko prepričavanje svladao/svladala si ako sve zadatke riješiš i pošalješ učitelju/učiteljici na dogovoreno mjesto.

1. SAT – KNJIŽEVNOST I STVARALAŠTVO: Sanja Lovrenčić, *Kad je rijeka postala žuta*



OPIS AKTIVNOSTI

**1. aktivnost – prisjećanje i razmišljanje**

Zašto je važno poštivati ljudske različitosti? Kako nas različitosti obogaćuju? Kako se odnosiš prema različitima; jesi li tolerantan/tolerantna? Pročitaj o toleranciji u rubric *Klik u svijet*. Na koji nas način različitosti mogu obogatiti?

Zabilježi nekoliko rečenica u kojima ćeš odgovoriti na ova pitanja u svoju bilježnicu.

**2. aktivnost – slušanje i čitanje književnoga teksta**

Otvori 128. stranicu u udžbeniku ***Hrvatski bez granica 5*,2. dio** (<https://www.e-sfera.hr/prelistaj-udzbenik/6b9bc976-1e34-4247-a8c0-d5e8ea69010a>) te uz pomoć poveznice <https://www.e-sfera.hr/dodatni-digitalni-sadrzaji/63040805-81ad-4408-81a9-a7f884b19110/> Zvučni zapis poslušaj zvučni zapis ulomka Sanja Lovrenčić, *Kad je rijeka postala žuta*.

**3. aktivnost – bilježenje zapažanja nakon slušanja i čitanja književnoga teksta**

Čime su građani Esperela pokazali da poštuju različitosti? Što su time postigli?

**4. aktivnost – kviz za provjeru razumijevanja književnoga ulomka**

Provjeri svoje razumijevanje pročitanoga ulomka uz pomoć kviza na poveznici

<https://www.e-sfera.hr/dodatni-digitalni-sadrzaji/63040805-81ad-4408-81a9-a7f884b19110/> Umjetnost riječi – *Kviz za provjeru razumijevanja pročitanoga*. Nakon riješenoga kviza zabilježi u bilježnicu

**Sanja Lovrenčić, Kad je rijeka postala žuta**

- ulomak iz romana *Esperel – grad malih čuda*

- pripovjedač u 3. licu

**Redoslijed događaja u ulomku:**

1. Martin je stigao u mlin i susreo se s raspjevanim čovječuljkom koji melje šafran.
2. Čovječuljak želi žutu rijeku, a građani Esperela je ne žele.
3. Iako obećava da više neće mljeti šafran, čovječuljak i dalje provodi svoju volju.
4. Građani Esperela postižu dogovor s čovječuljkom.
5. Grad Esperel svakim je danom postajao sve ljepši.

**Osnovna misao**: Različitosti su bogatstvo u međuljudskim odnosima.

*„Građani Esperela nikad nisu požalili što je čovječuljak ostao među njima. Njihov grad, s kućama u boji luka i boji šafrana, svakim danom postaje sve ljepši.“*


**5. aktivnost – ponavljanje književnih pojmova**

Na poveznici <https://www.e-sfera.hr/dodatni-digitalni-sadrzaji/63040805-81ad-4408-81a9-a7f884b19110/> Umjetnost riječi – Dijalogom i postupcima likova otkrivamo njihove osobine ponovi o pripovjednim tehnikama. Zabilježi u bilježnicu pojedinosti s prve stranice prezentacije.

**6. aktivnost – stvaralački zadatak**

U bilježnicu precrtaj crtež krugova. U prvi krug napiši svoje ime, a u drugu krug ime svojega prijatelja/prijateljice. U dio u kojemu se krugovi preklapaju zabilježite osobine po kojima ste slični, a u dijelove koji se ne preklapaju osobine po kojima ste različiti.

Napiši u nekoliko rečenica na koji način prihvaćaš prijateljeve/prijateljičine različitosti.



Zadatak je završen kad učitelju/učiteljici pošalješ fotografiju svojih bilježaka na dogovoreno mjesto.

2. i 3. SAT – JEZIK I KOMUNIKACIJA: Stvaralačko prepričavanje

OPIS AKTIVNOSTI

**aktivnost – prisjećanje**

**1. aktivnost – promatranje i prisjećanje**

Prisjeti se događaja koji su se zbili u Esperelu − *gradu malih čuda*. Prepričaj ulomak Sanje Lovrenčić *Kad je rijeka postala žuta* uz pomoć kratkih bilježaka:

− *žuta rijeka*

− *Brzi Martin*

− *neobični čovječuljak*

− *ljuti građani Esperela*.

**2. aktivnost – čitanje i bilježenje**

Otvori 131. stranicu u udžbeniku ***Hrvatski bez granica 5***,**2. dio** (<https://www.e-sfera.hr/prelistaj-udzbenik/6b9bc976-1e34-4247-a8c0-d5e8ea69010a>).

Prouči novo jezično gradivo (stranica 131 – 133) ili u njegovu digitalnom obliku na poveznici <https://www.e-sfera.hr/dodatni-digitalni-sadrzaji/3abb0d32-2b27-4bad-9412-d9223bf8009a/>.

Zabilježi u bilježnicu:

**Stvaralačko prepričavanje**

**Prepričavanje** − iznošenje već postojeće priče svojim riječima.

(bajka, film, kazališna predstava, događaj)

**likovi**

**Stvaralačko prepričavanje nove pojedinosti dijelom nova priča**

**događaji**

**3. aktivnost – provjera razumijevanja udžbeničke jedinice *Perfekt***

Ponovi što si naučio/naučila o stvaralačkom prepričavanju tako što ćeš pogledati prezentaciju u digitalnome udžbeniku, u rubrici *Hrvatski jezik*  <https://www.e-sfera.hr/dodatni-digitalni-sadrzaji/3abb0d32-2b27-4bad-9412-d9223bf8009a/>

Dopuni svoje bilješke ako je potrebno.

**4. aktivnost – rješavanje zadataka u radnoj bilježnici**

Uvježbaj stvaralačko prepričavanje rješavanjem radne bilježnice Hrvatski bez granica 5 (*Stvaralačko prepričavanje* str. 123 – 125)

**Vrednuj riješeni 4. zadatak u radnoj bilježnici uz pomoć priložene rubrike za vrednovanje.**

Tablica za vrednovanje i samovrednovanje stvaralačkoga prepričavanja

|  |  |  |  |
| --- | --- | --- | --- |
|  | ☹ | 😐 | ☺ |
| Iz pročitanoga teksta uspješno izdvajam najvažnije pojedinosti u obliku natuknica. |  |  |  |
| Obogaćujem već postojeće pojedinosti novima: primjerice, uvodim novi lik ili događaj. |  |  |  |
| Pomoću novih pojedinosti stvaralački prepričavam tekst pazeći na tijek događaja. |  |  |  |
| U prepričanome tekstu uvlačenjem prvoga retka označavam dijelove: uvodni dio, središnji dio i zaključak. |  |  |  |

☹ – još uvijek nisam svladao/nisam svladala, ali trudim se

😐 – uspijevam, ali ne u potpunosti

☺ – uspješan sam/uspješna sam u izvršavanju zadatka

**Zadatak je završen kad učitelju pošalješ fotografiju svojih bilježaka na dogovoreno mjesto.**